《瓜田寄南山处士》
宋代·王称

种瓜一亩间，榛蔓苦翳之。雨深苗未抽，恻然令我悲。

侵晨行荷苗，芟刈亦忘疲。仰观天宇宽，俯视群物滋。

却忆南山老，终年澹无为。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。